Gepida Királyság

##### Zászló:

Három háromszögből álló zászló. A fölső és alsó fekete színű ami jelképezi a Kárpátokat. A középső zöld ami a medence bő legelőit szimbolizálja. Valamint a Nap és a Hold ami a fölöttük lévő eget szimbolizálja.

Államforma: Monarchia

Államfő: Király

Király: Elemund

Hatalmi megoszlás: A főhatalmat a király birtokolja. A kormányzásban alkirályok segítik akik közvetlen engedelmességgel tartoznak neki.

##### Elemund király:

A gepidák főkirálya 476-ban, Nyugat-Róma bukásával egy évben született. 22 éves korában 498-ban Mundonus halálával elfoglalhatta a trónt. Legelső feladata a zavaros időkben éppen feltörekvő ország stabilizálása volt. Az ország régi és új területein megszilárdította a királyi hatalmat. Az országot kívülről fenyegető veszélyeket pedig sorra visszaverte. Uralkodása eddig nem volt hosszú (a játék 500-as kezdete miatt) de a nép bizakodva várja az eddig sikeres király minél hosszabb uralkodását. Eddig 3 gyermeke született: Ustrigothos fia (495), Austrigusa lánya (498) és ifjabb Elemund (500)

#### A Gepida királyság története

##### Előzmény:

A Gepida nép az I.sz. 3. század vége felé érkezett meg a Kárpát-medencébe. Ekkor a Felső-Tisza és a Szamos közében éltek. Innét csak bő száz évvel később vonultak délre a hun hódítások következtében. Később a Kőrösig terjezkedtek aztán még délebbre. A hun hódítások nyomán vazallusokká váltak. Királyukat, Ardarikot Attila valamennyi vazallus királynál többre becsülte, egyedül neki volt joga részt venni a birodalmi tanácsban. Hadseregük a hun birodalom legerősebb gyalog harcos osztaga, részt vesznek Attila hadjárataiban is. Attila halála után Ardarik király vezette az Attila-fiak elleni felkelést, melynek győzteseiként erővel birtokba vették a hunok szállásterületeit és egész Daciát. Szövetségre léptek a Kelet-Római Birodalommal. A 450-es évek végére a Gepida királyság határai délen az Oltig és az Al-Dunáig terjedtek.

##### Nyugat-Róma bukása után:

A világ fenekestül felfordult. Ezzel együtt az osztrogót nyomás miatt 479-ben kivonultak a Duna dél-nyugati partjáról a folyó biztonságába. Észak-nyugatnak viszont terjeszkedtek, ugyanis 483-ban a Longobárdokat teljesen elfoglalták, majd 487-ben Herulst is bekebelezik. A hódítások után mindkét országgal egyezségre jutottak melyben az elfoglalt népek elfogadták és hűséget esküdtek a Gepida királynak aki cserébe tiszteletben tartja az elfoglalt népek szokásait és szabadságát. Az új határok létrejöttével már csak egy feladata maradt Mundonus királynak: egyben kellett tartania az országot és eggyé kellett azt kovácsolnia. Az ő munkáját folytatta Elemund. Jó kapcsolatot ápolnak a Fekete-tenger keleti partján található Kaukázusi királysággal. A két ország közti kereskedelem pedig pezsgő útvonallá változtatta a Fekete-tengert. A terület változásokkal a fővárost áthelyezték Apulumba. Itt székelt az uralkodó és az arianus egyház feje Alendus püspök.

##### A térképen jelölt uradalmak:

Fekete: Elemund király közvetlen irányítása alatt álló terület.

Piros: Az ország keleti fele. Ardarik alkirály irányította terület.

Zöld: Longobárd ország. Trapstila alkirály irányította terület.

Kék: Herul ország. Gonderit alkirály irányította terület.

Sárga: Dunántúl. Arnulf alkirály területe.

Narancssárga: Thüringia. Irminfried alkirály területe.

##### Vallás:

A királyságban az arianus vallás volt az elfogadott, ez a kereszténység egy válfaja amely a gót és germán országokban volt jellemzőbb. Az ország vallási szempontból egységes mivel mind a Gepida magterületeken mind az elfoglalt Heruls területeken ez a hivatalos vallás.

##### Külpolitika:

A Gepida királyság semleges kapcsolatban van az őt körülvevő törzsekkel. Akikkel időnként kereskedik de katonai összecsapásokra is sor került egyes törzsekkel.

##### Rekonkviszta:

Elemund nem titkolt szándéka, hogy az osztrogótok által elfoglalt Duna menti területeket vissza foglalja. Valamint kijusson a Fekete-tengerre, hogy kereskedőnek ne kelljen félnie a környező törzsektől miközben azok tengerre szállnak.

##### Személyek:

Thurisind (478): Elemund jobb keze. A korábbi hadjáratokban dicsőn helytállt hadvezér.

Ardarik (465): Gepida alkirály. Az ország keleti felét uralta.

Trapstila (468): Gepida alkirály. Longobárd országot irányítja.

Gunderit (470): Gepida alkirály. Az elfoglalt Herul területeket irányítja. A heruliai harcok hőse. Tetteivel érdemelte ki a tartományt.

Alendus püspök (455): Az ország vallási vezetője, Apulumba székel.

Arnulf (473): A Dunántúlon kitört gepida lázadás vezetője. A lázadás győzelme után a Dunántúl alkirálya.

Alárd (468): Herul törzsfő. A herul ügyeket képviseli a Dunántúlon.

Mejska (486) :Elemund húga. Apjuk azért küldte a Fertő - tóhoz, hogy ott az ralkodói ügyektől távol nevelkedhessen.

Irminfried (471) : Thüringia alkirálya.

Kunimund (456) : Gepida hadvezér. Már Elemund király apját is szolgálta. Visszavonult de az új események miatt ismét szűkség lett rá.